En middelsstor (13–16 mm), avlang og litt flat, brunsvart trebukk med middels lange, tynne atenner. Antennene er omtrent halvparten så lange som kroppen. Hodet er kort og bredt, fasettøynene temmelig små og nyreformede. Pronotum er omtrent så bredt som langt og nærmest ovalt, med rundede sider. Dekkvingene er parallellsidige med markerte, rettvinklede skuldre, hver vinge med to lengderibber. Overflaten er læraktig. Beina er korte og mørke.